Сташа Мирковић Грујић, магистар харфе, ванредни је професор харфе на Академији уметности, Нови Сад. Бројним солистичким и камерним наступима у земљи и иностранству, померала је границе извођаштва премијерама  и иновацијама у техници свирања. Снимила је четири албума, два солистичка и два ЦД носача звука са делима камерне музике. Успешно је промовисала различите музичке жанрове, чему сведочи и гледаност њених снимака на платформи you tube. Мултимедијални пројекат „Вода“, који je представила на Светском конгресу харфе у Аустралији (2014.) био је међу најзапаженијима. Добитница је награде за педагошки рад (УМБПС), учесница је националних и међународних жирија, предавач на мајсторским радионицама у земљи и иностранству. Дугогодишњи je уметнички директор Међународног такмичења за харфу „Петар Коњовић”, као и члан Светског конгреса харфе где је од недавно позвана да се прикључи управном одбору. Њени студенти освајају награде широм света, а једна од њих, Ленка Петровић, добитник је награде Светски шампион у свирању харфе Израелу 2018. Сташа Мирковић Грујић је лиценцирани инструктор Удружених Краљевских школа музике базиране у Лондону (АBRSM). Њена лична едукација никад не престаје, а претходно школовање укључује академије  Беча, Београда и Букурешта. Када не свира, бави се класичним и модерним плесовима и континуирано осваја бројне награде и признања и у том пољу.